
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3

R E P U B L I K A   H R V A T S K A

R J  E Š E N J E

	Trgovački sud u Rijeci, po stečajnom sucu Danieli Korlević, odlučujući o prijedlogu predlagatelja Financijska agencija Regionalni centar: Zagreb, Nagodbeno vijeće ZG05, Zagreb, Albrechtova 42, za otvaranje stečajnog postupka nad imovinom dužnika pojedinca RUDOLF IVKOVIĆ vl. „APIRUDI – APSYRTIDES“, MALI LOŠINJ, Kalvarija bb, OIB 21181439664, kojeg zastupa punomoćnik Edi Bradamante, odvjetnik iz Rijeke, Ribarska 4, dana 24. kolovoza 2017. godine

r i j e š i o     j e

I. Nastavlja se postupak u ovom pravnom predmetu.

II. Postupak će se voditi pod posl. broj 15 St-263/17.
	
Obrazloženje

	Predlagatelj FINA Regionalni centar Zagreb, Nagodbeno vijeće: ZG05 Zagreb, Albrecthova 42, podnio je prijedlog za otvaranje stečajnog postupka nad imovinom dužnika pojedinca RUDOLF IVKOVIĆ, vl. „APIRUDI-APSYRTIDES, Mali Lošinj, Kalvarija bb, temeljem članka 49. stavak 2. Zakona o financijskom poslovanju i predstečajnoj nagodbi (Narodne novine broj 108/12 i 144/12, dalje: ZFPPN-i).
	Financijska agencija, Nagodbeno vijeće je rješenjem od 04. travnja 2013. godine odbacilo prijedlog dužnika pojedinca za otvaranje postupka predstečajne nagodbe temeljem čl.49. st.1. toč.4. ZFPPN-i. 
	Rješenjem posl. br. 15 St-529/13-3 od 23. prosinca 2013. godine pokrenut je prethodni postupak radi utvrđivanja uvjeta za otvaranje stečajnog postupka nad imovinom dužnika pojedinca, te imenovan privremeni stečajni upravitelj i određeno ročište radi izjašnjenja o prijedlogu i rasprave o uvjetima za otvaranje stečajnog postupka nad imovinom dužnika pojedinca.
	Uvidom u očitovanje predlagatelja (list 66-67 spisa) sud je utvrdio da je dužnik pojedinac 26. kolovoza 2013. godine dostavio Fini prijedlog za otvaranje postupka predstečajne nagodbe pod brojem Klasa:UP-1/110/07/13-01/1869 koji je vidljiv na web-stranici Fine pod brojem 04-06-13-1869-10 „ostalo“, ali koji Nagodbeno vijeće nije nikad zaprimilo, već je o postojanju istoga saznalo tek po primitku zamolbe dužnika pojedinca podnesene po punomoćniku odvjetniku Veljku Kneževiću, te je isti objavljen dana 24. siječnja 2014. godine.	
	Rješenjem posl. broj St-529/13-17 sud je utvrdio prekid postupka na temelju čl.213. u vezi čl.12. Zakona o parničnom postupku (Narodne novine broj 34/91, 53/91, 91/92, 112/99, 117/03, 84/08, 123/08, 57/11, 148/11 i 25/13) u vezi čl.6. Stečajnog zakona (Narodne novine 44/96, 29/99, 129/00, 123/03, 82/06,116/10,25/12,133/12) do pravomoćnosti odluke o prijedlogu za otvaranje postupka predstečajne nagodbe, budući je dužnik prije otvaranje stečajnog postupka predložio vjerovnicima sklapanje predstečajne nagodbe.
	Uvidom u Upisnik Stpn sud je utvrdio da  je 27. siječnja 2017. godine pred ovim sudom sklopljena predstečajna nagodba između dužnika pojedinca i vjerovnika predstečajne nagodbe čije su tražbine utvrđene, u predmetu posl. broj Stpn-26/16.  
	Rješenje o odobrenju predstečajne nagodbe posl. broj St-26/16-10 od 27. siječnja 2017. godine postalo je pravomoćno 13. veljače 2017. godine. 
	Kako su se stvorili uvjeti za nastavak prekinutog postupka, valjalo je temeljem čl.215. st.4. ZPP-a, u vezi čl.6. SZ-a, odlučiti kao u izreci rješenja.

U Rijeci, 24. kolovoza 2017. godine
				
                         					              Sudac
								Daniela Korlević 
    
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske. Žalba se izjavljuje u dva primjerka u roku od osam dana od dostave prvostupanjskog rješenja. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča, a o žalbi odlučuje Visoki trgovački sud Republike Hrvatske. 



DNA:
· e-Oglasna ploča

U Rijeci 24.8.2017. godine

Sudac
Daniela Korlević 

